Addysg, Cymru Enwi a dehongli 1 1 Enw’r Gorchymyn hwn yw Gorchymyn Deddf Anghenion Dysgu Ychwanegol a’r Tribiwnlys Addysg (Cymru) 2018 (Cychwyn Rhif 9 a Darpariaethau Trosiannol a Darpariaethau Arbed) 2022. 2 Yn y Gorchymyn hwn— mae i “awdurdod lleol” yr un ystyr â “local authority” yn adran 99 o’r Ddeddf; ystyr “ cod ” (“ code ”) yw cod ar anghenion dysgu ychwanegol a ddyroddir o dan adran 4 o’r Ddeddf; ystyr “ cynllun datblygu unigol ” (“ individual development plan ”) yw cynllun a lunnir ac a gynhelir o dan Bennod 2 o Ran 2 o’r Ddeddf; ystyr “ Deddf 1996 ” (“ the 1996 Act ”) yw Deddf Addysg 1996 ; ystyr “ y Ddeddf ” (“ the Act ”) yw Deddf Anghenion Dysgu Ychwanegol a’r Tribiwnlys Addysg (Cymru) 2018; mae i “oedran ysgol gorfodol” yr un ystyr â “compulsory school age” yn adran 8 o Ddeddf 1996; ystyr “ plentyn ” (“ child ”) yw person nad yw’n hŷn na’r oedran ysgol gorfodol; mae i “ plentyn sy’n derbyn gofal ” (“ looked after child ”) yr un ystyr ag yn adran 15 o’r Ddeddf; ystyr “ Rheolau’r Tribiwnlys ” (“ Tribunal Rules ”) yw Rheoliadau Tribiwnlys Anghenion Addysgol Arbennig Cymru 2012 ; mae i “rhiant” yr un ystyr â “parent” yn adran 576 o Ddeddf 1996; ystyr “ Tribiwnlys ” (“ Tribunal ”) yw Tribiwnlys Addysg Cymru ; mae i “ yn ardal ” (“ in the area ”) yr un ystyr ag ““in the area” of a local authority in Wales” yn adran 579(3B) o Ddeddf 1996. 3 Mae cyfeiriadau yn y Gorchymyn hwn at “yr hen gyfraith” yn gyfeiriadau at Bennod 1 o Ran 4 o Ddeddf 1996. 4 Mae cyfeiriadau yn y Gorchymyn hwn at “y gyfraith newydd” yn gyfeiriadau at— a y Ddeddf, b rheoliad neu’r cod a wneir o dan y Ddeddf honno, ac c unrhyw ddarpariaeth arall o ddeddf, neu a wneir o dan ddeddf, sy’n cael effaith at ddibenion y canlynol neu mewn perthynas â’r canlynol— i darpariaeth o’r Ddeddf neu reoliadau neu god o’r fath, neu ii person y mae’r Ddeddf neu reoliadau neu god o’r fath yn gymwys iddo. 5 At ddibenion y Gorchymyn hwn dyfernir yn derfynol ar apêl os caiff ei thynnu’n ôl, neu— a os caiff penderfyniad ei wneud gan dribiwnlys neu lys ar yr apêl, a b os caniateir gwneud cais i adolygu’r penderfyniad neu os caniateir ei apelio ymhellach, a daw’r cyfnod (neu bob un o’r cyfnodau) ar gyfer gwneud hynny i ben heb fod cais am adolygiad wedi ei wneud neu apêl bellach wedi ei gwneud. 6 At ddibenion y Gorchymyn hwn, mae awdurdod lleol yn gyfrifol am blentyn os yw yn ardal yr awdurdod. 7 At ddibenion y Gorchymyn hwn, o ran plentyn— a pan fo’n blentyn sy’n derbyn gofal, yr awdurdod lleol priodol yw’r awdurdod lleol sy’n gofalu am y plentyn; b pan na fo’n blentyn sy’n derbyn gofal, yr awdurdod lleol priodol yw’r awdurdod lleol sy’n gyfrifol am y plentyn. 8 At ddibenion y Gorchymyn hwn, mae mater yn mynd rhagddo— a pan fydd awdurdod lleol wedi cyflwyno hysbysiad o dan adran 323 o Ddeddf 1996 ac nad yw’r asesiad wedi cychwyn ac nad oes hysbysiad wedi ei roi o dan adran 323(6) o Ddeddf 1996; b pan fydd cais wedi ei wneud o dan adran 329 neu 329A o Ddeddf 1996 am asesiad o dan adran 323 o Ddeddf 1996 ac nad yw’r awdurdod lleol wedi penderfynu pa un ai i gydymffurfio â’r cais; c pan fydd cais wedi ei wneud o dan adran 329 neu 329A o Ddeddf 1996 am asesiad o dan adran 323 o Ddeddf 1996 a bod yr awdurdod lleol yn penderfynu peidio â chydymffurfio â’r cais ac— i nad yw’r amser y mae rhaid i apêl o dan adran 329(2) neu 329A(8) o Ddeddf 1996 gael ei gwneud ynddo o dan Ran B o Reolau’r Tribiwnlys wedi dod i ben; ii bod apêl wedi ei gwneud i’r Tribiwnlys o dan adran 329(2) neu 329A(8) o Ddeddf 1996 mewn perthynas â’r penderfyniad hwnnw ond na ddyfarnwyd yn derfynol arni; neu iii dyfarnwyd yn derfynol ar apêl i’r Tribiwnlys o dan adran 329(2) neu 329A(8) o Ddeddf 1996 mewn perthynas â’r penderfyniad hwnnw a gorchmynnwyd i’r awdurdod lleol drefnu asesiad, ac nad yw’r asesiad hwnnw wedi cychwyn; d pan fydd awdurdod lleol yn ymgymryd ag asesiad o anghenion addysgol o dan adran 323 o Ddeddf 1996; e pan fydd awdurdod lleol yn bwriadu peidio â gwneud datganiad yn dilyn asesiad ac— i nad yw’r cyfnod y mae rhaid i apêl o dan adran 325(2) o Ddeddf 1996 gael ei gwneud ynddo o dan Ran B o Reolau’r Tribiwnlys wedi dod i ben; ii bod apêl wedi ei gwneud i’r Tribiwnlys o dan adran 325(2) o Ddeddf 1996 mewn perthynas â’r penderfyniad hwnnw ond na ddyfarnwyd yn derfynol arni; neu iii gwnaed apêl i’r Tribiwnlys o dan adran 325(2) o Ddeddf 1996 mewn perthynas â’r penderfyniad hwnnw a dyfarnwyd yn derfynol arni a gorchmynnwyd i’r awdurdod lleol— aa gwneud a chynnal datganiad ac nad yw’r broses o wneud y datganiad wedi cychwyn; neu bb ailystyried ei benderfyniad ac nad yw’r ailystyried hwnnw wedi cychwyn; f pan fydd rhaid i awdurdod lleol wneud datganiad o dan adran 324 o Ddeddf 1996 ond nad yw’r broses o wneud y datganiad wedi cychwyn; g pan fydd rhaid i awdurdod lleol wneud datganiad o dan adran 324 o Ddeddf 1996 ond nad yw’r datganiad wedi ei wneud; h pan fydd asesiad o dan adran 331 o Ddeddf 1996 yn mynd rhagddo. 9 At ddibenion y Gorchymyn hwn, mae apêl yn mynd rhagddi— a pan fydd cais wedi ei wneud o dan adran 329 neu 329A o Ddeddf 1996 am asesiad o dan adran 323 o Ddeddf 1996 a bod yr awdurdod lleol yn penderfynu peidio â chydymffurfio â’r cais ac— i bod apêl wedi ei gwneud i’r Tribiwnlys o dan adran 329(2) neu 329A(8) o Ddeddf 1996 mewn perthynas â’r penderfyniad hwnnw ond na ddyfarnwyd yn derfynol arni; neu ii dyfarnwyd yn derfynol ar apêl i’r Tribiwnlys o dan adran 329(2) neu 329A(8) o Ddeddf 1996 mewn perthynas â’r penderfyniad hwnnw a gorchmynnwyd i’r awdurdod lleol drefnu asesiad, ac nad yw’r asesiad hwnnw wedi cychwyn; b pan fydd awdurdod lleol yn bwriadu peidio â gwneud datganiad yn dilyn asesiad ac— i bod apêl wedi ei gwneud i’r Tribiwnlys o dan adran 325(2) o Ddeddf 1996 mewn perthynas â’r penderfyniad hwnnw ond na ddyfarnwyd yn derfynol arni; neu ii gwnaed apêl i’r Tribiwnlys o dan adran 325(2) o Ddeddf 1996 mewn perthynas â’r penderfyniad hwnnw a dyfarnwyd yn derfynol arni a gorchmynnwyd i’r awdurdod lleol— aa gwneud a chynnal datganiad ac nad yw’r broses o wneud y datganiad wedi cychwyn; neu bb ailystyried ei benderfyniad ac nad yw’r ailystyried hwnnw wedi cychwyn. Cymhwyso’r Gorchymyn hwn 2 Mae’r Gorchymyn hwn yn gymwys i blentyn y mae mater yn mynd rhagddo mewn perthynas ag ef ar 1 Medi 2022. Y darpariaethau sy’n dod i rym ar 1 Medi 2022 3 Daw’r darpariaethau a ganlyn o’r Ddeddf i rym ar 1 Medi 2022 mewn perthynas â phlentyn y mae’r Gorchymyn hwn yn gymwys iddo— a adrannau 2 i 4; b adrannau 6 i 14; c adrannau 17 i 36; d adran 38; e adrannau 40 i 44; f adrannau 47 i 49; g adran 50(1) at ddibenion y darpariaethau ym mharagraff (h); h adran 50(4) a (5); i adrannau 51 i 53; j adran 55; k adran 59; l adrannau 63 i 66; m adrannau 68 a 69; n adran 96 at ddibenion y darpariaethau ym mharagraff (o); o yn yr Atodlen— i paragraff 1; ii paragraff 4(1) at ddibenion y darpariaethau yn is-baragraffau (iii) i (xi); iii paragraff 4(2) i 4(6); iv paragraff 4(7) i’r graddau nad yw’r paragraff wedi ei ddiddymu mewn perthynas â’r plentyn ; v paragraff 4(8) a (9); vi paragraff 4(10); vii paragraff 4(13) i 4(18); viii paragraff 4(19) (b); ix paragraff 4(20) a 4(21); x paragraff 4(23) i 4(29); xi paragraff 4(32) (a) (i) a (ii) a pharagraff 4(32) (b); xii paragraff 7; xiii paragraff 8; xiv paragraff 11(a); xv paragraff 12(a); xvi paragraff 14(1) at ddibenion y darpariaethau yn is-baragraff (xvii); xvii paragraff 14(2) a (3); xviii paragraff 19(1) at ddiben y ddarpariaeth yn is-baragraff (xix); xix paragraff 19(5) (e) (ii); xx paragraff 21(1) at ddibenion y darpariaethau yn is-baragraff (xxi); xxi paragraff 21(2) (a) (i) a (2) (b) (ii); xxii paragraff 22; xxiii paragraff 23(1) at ddiben y ddarpariaeth yn is-baragraff (xxiv); xxiv paragraff 23(4); xxv paragraff 24(1) at ddibenion y darpariaethau yn is-baragraff (xxvi); xxvi paragraff 24(3) a (6) (a). Darpariaeth arbed 4 Yn ddarostyngedig i erthyglau 9 a 10 ac erthyglau 12 i 15, er bod Pennod 1 o Ran 4 o Ddeddf 1996 wedi ei datgymhwyso gan adran 96 o’r Ddeddf a pharagraff 4(9) o’r Atodlen iddi mewn perthynas â phlentyn y mae’r Gorchymyn hwn yn gymwys iddo— a mae’r hen gyfraith yn parhau i gael effaith mewn perthynas â’r plentyn hwnnw, a b nid yw’r gyfraith newydd yn cael effaith mewn perthynas â’r plentyn hwnnw. Hysbysiad CDU 5 Hysbysiad a roddir i blentyn a rhiant plentyn yw hysbysiad CDU sy’n cadarnhau— a bod gan y plentyn anghenion dysgu ychwanegol at ddibenion Pennod 2 o Ran 2 o’r Ddeddf, a b y bydd cynllun datblygu unigol yn cael ei lunio ar gyfer y plentyn. Hysbysiad Dim CDU 6 Hysbysiad a roddir i blentyn a rhiant plentyn yw hysbysiad Dim CDU sy’n cadarnhau bod yr awdurdod lleol priodol wedi penderfynu nad oes gan y plentyn anghenion dysgu ychwanegol at ddibenion Pennod 2 o Ran 2 o’r Ddeddf. Effaith hysbysiad CDU 7 Effaith yr hysbysiad CDU yw— a y bernir bod yr awdurdod lleol priodol wedi penderfynu ar ddyddiad yr hysbysiad bod gan y plentyn anghenion dysgu ychwanegol o dan Bennod 2 o Ran 2 o’r Ddeddf, b bod y gyfraith newydd yn gymwys mewn perthynas â’r plentyn ar y dyddiad hwnnw, ac c bod yr hen gyfraith yn peidio â bod yn gymwys mewn perthynas â’r plentyn ar y dyddiad hwnnw. Effaith hysbysiad Dim CDU 8 Effaith yr hysbysiad Dim CDU yw— a y bernir bod yr awdurdod lleol priodol wedi penderfynu ar ddyddiad yr hysbysiad nad oes gan y plentyn anghenion dysgu ychwanegol o dan Bennod 2 o Ran 2 o’r Ddeddf, b bod y gyfraith newydd yn gymwys mewn perthynas â’r plentyn ar y dyddiad hwnnw, ac c bod yr hen gyfraith yn peidio â bod yn gymwys mewn perthynas â’r plentyn ar y dyddiad hwnnw. Dyletswydd i roi hysbysiad 9 1 Pan fo awdurdod lleol wedi cyflwyno hysbysiad o dan adran 323 o Ddeddf 1996, ac nad yw’r asesiad hwnnw wedi cychwyn erbyn 1 Medi 2022, rhaid i’r awdurdod lleol priodol roi naill ai hysbysiad CDU neu hysbysiad Dim CDU i’r plentyn a rhiant y plentyn cyn gynted ag y bo’n rhesymol ymarferol ar ôl 1 Medi 2022. 2 Pan fo cais yn cael ei wneud o dan adran 329 neu 329A o Ddeddf 1996 ac nad yw’r awdurdod lleol ar 1 Medi 2022 wedi penderfynu pa un ai i gydymffurfio â’r cais, rhaid i’r awdurdod lleol priodol roi naill ai hysbysiad CDU neu hysbysiad Dim CDU i’r plentyn a rhiant y plentyn cyn gynted ag y bo’n rhesymol ymarferol ar ôl 1 Medi 2022. 3 Pan fo awdurdod lleol yn cynnal asesiad o dan adran 323 neu 331 o Ddeddf 1996 ar 1 Medi 2022, rhaid i’r awdurdod lleol priodol roi naill ai hysbysiad CDU neu hysbysiad Dim CDU i’r plentyn a rhiant y plentyn cyn gynted ag y bo’n rhesymol ymarferol ar ôl 1 Medi 2022. 4 Pan na fo’r cyfnod ar gyfer dwyn apêl o dan adran 325(2), 329(2) neu 329A(8) o Ddeddf 1996 wedi dod i ben ar 1 Medi 2022, rhaid i’r awdurdod lleol priodol roi naill ai hysbysiad CDU neu hysbysiad Dim CDU i’r plentyn a rhiant y plentyn cyn gynted ag y bo’n rhesymol ymarferol ar ôl 1 Medi 2022. 5 Pan fo apêl wedi ei gwneud i’r Tribiwnlys o dan adran 325(2), 329(2) neu 329A(8) o Ddeddf 1996 a bod yr apêl honno yn mynd rhagddi ar 1 Medi 2022, rhaid i’r awdurdod lleol priodol roi naill ai hysbysiad CDU neu hysbysiad Dim CDU i’r plentyn a rhiant y plentyn cyn gynted ag y bo’n rhesymol ymarferol ar ôl i’r apêl honno gael ei dyfarnu’n derfynol. 6 Pan fo rhaid i awdurdod lleol wneud datganiad o dan adran 324 o Ddeddf 1996 ac nad yw’r broses o wneud y datganiad wedi cychwyn neu nad yw’r datganiad wedi ei wneud ar 1 Medi 2022, rhaid i’r awdurdod lleol priodol roi naill ai hysbysiad CDU neu hysbysiad Dim CDU i’r plentyn a rhiant y plentyn cyn gynted ag y bo’n rhesymol ymarferol ar ôl 1 Medi 2022. Hawl i ofyn am hysbysiad CDU neu hysbysiad Dim CDU 10 1 Caiff plentyn y mae’r Gorchymyn hwn yn gymwys iddo neu riant y plentyn hwnnw ofyn i’r awdurdod lleol priodol roi hysbysiad CDU neu hysbysiad Dim CDU a rhaid i’r awdurdod lleol roi naill ai hysbysiad CDU neu hysbysiad Dim CDU cyn gynted ag y bo’n rhesymol ymarferol ar ôl y cais. 2 Nid yw’r ddyletswydd i roi hysbysiad CDU neu hysbysiad Dim CDU ym mharagraff (1) yn gymwys— a pan fydd apêl yn mynd rhagddi mewn perthynas â’r plentyn hwnnw, neu b pan fydd erthyglau 12 i 15 yn gymwys. Amser ar gyfer rhoi cynllun datblygu unigol 11 1 Pan roddir hysbysiad CDU yn unol ag erthygl 9 neu 10, rhaid rhoi copi o’r cynllun datblygu unigol i’r plentyn a rhiant y plentyn o fewn 12 wythnos i ddyddiad yr hysbysiad oni bai— a bod unrhyw un neu ragor o’r amgylchiadau yn adran 12(2) o’r Ddeddf yn gymwys, b bod adran 31 o’r Ddeddf yn gymwys, neu c bod amgylchiadau eithriadol. 2 Os yw unrhyw un neu ragor o’r amgylchiadau yn adran 12(2) yn gymwys neu os oes amgylchiadau eithriadol, rhaid rhoi copi o’r cynllun datblygu unigol cyn gynted ag y bo’n rhesymol ymarferol. 3 Nid yw unrhyw amserlenni yn y cod sy’n ymwneud â llunio cynllun datblygu unigol yn gymwys pan fydd cynllun datblygu unigol yn cael ei lunio yn dilyn rhoi hysbysiad CDU. Plant nad yw’r gyfraith newydd yn gymwys iddynt erbyn dyddiad penodol 12 1 Mae’r erthygl hon yn gymwys i blentyn— a nad oes apêl yn mynd rhagddi mewn perthynas ag ef ar 30 Awst 2024, b nad yw erthygl 13 yn gymwys iddo, ac c nad yw’r gyfraith newydd yn gymwys mewn perthynas ag ef ar 30 Awst 2024. 2 Ar 31 Awst 2024— a mae’r gyfraith newydd yn gymwys mewn perthynas â’r plentyn, a b mae’r hen gyfraith yn peidio â bod yn gymwys mewn perthynas â’r plentyn. 13 1 Mae’r erthygl hon yn gymwys i blentyn pan fo’r awdurdod lleol yn cael ei orchymyn i gyflawni gweithred o ganlyniad i ddyfarniad terfynol ar apêl sy’n mynd rhagddi ac nad yw’r weithred wedi ei chyflawni erbyn 30 Awst 2024. 2 Ar y diwrnod trosglwyddo— a mae’r gyfraith newydd yn gymwys mewn perthynas â’r plentyn, a b mae’r hen gyfraith yn peidio â bod yn gymwys mewn perthynas â’r plentyn. 3 Yn yr erthygl hon ystyr “diwrnod trosglwyddo” yw’r diwrnod ar ôl i’r weithred y cyfeirir ati ym mharagraff (1) gael ei chyflawni, neu’r diwrnod ar ôl i’r holl weithredoedd gael eu cyflawni os oes mwy nag un weithred. 14 1 Mae’r erthygl hon yn gymwys i blentyn pan fo apêl yn mynd rhagddi ar 30 Awst 2024 mewn perthynas â’r plentyn hwnnw. 2 Ar y diwrnod trosglwyddo— a mae’r gyfraith newydd yn gymwys mewn perthynas â’r plentyn, a b mae’r hen gyfraith yn peidio â bod yn gymwys mewn perthynas â’r plentyn. 3 Yn yr erthygl hon ystyr “diwrnod trosglwyddo” yw— a oni bai bod is-baragraff (b) yn gymwys, y diwrnod ar ôl i’r apêl gael ei dyfarnu’n derfynol; b pan fo’r awdurdod lleol yn cael ei orchymyn i gyflawni gweithred o ganlyniad i ddyfarniad terfynol ar yr apêl sy’n mynd rhagddi, y diwrnod ar ôl i’r weithred gael ei chyflawni, neu’r diwrnod ar ôl i’r holl weithredoedd gael eu cyflawni os oes mwy nag un weithred. Newid mewn amgylchiadau 15 1 Mae’r erthygl hon yn gymwys i blentyn— a sy’n symud o ardal yr awdurdod lleol yr oedd y plentyn ynddi ar 1 Medi 2022, b nad oes cais wedi ei wneud am hysbysiad CDU nac hysbysiad Dim CDU ar ei gyfer, ac c y mae’r hen gyfraith yn gymwys iddo. 2 Ar y dyddiad y mae’r plentyn yn symud o ardal yr awdurdod lleol yr oedd y plentyn ynddi ar 1 Medi 2022— a mae’r gyfraith newydd yn gymwys mewn perthynas â’r plentyn, a b mae’r hen gyfraith yn peidio â bod yn gymwys mewn perthynas â’r plentyn. Sylw i ddarpariaeth addysgol arbennig a ddarparwyd cyn hysbysiad CDU 16 Pan fo cynllun datblygu unigol yn cael ei lunio ar gyfer plentyn o fewn 12 wythnos i symud i’r gyfraith newydd, rhaid rhoi sylw i unrhyw ddarpariaeth addysgol arbennig a ddarparwyd i’r plentyn yn union cyn symud i’r gyfraith newydd. Galluedd plant 17 1 Yn ddarostyngedig i baragraff (2), mae paragraff (3) yn gymwys i blentyn y mae mater yn mynd rhagddo mewn perthynas ag ef ar 1 Medi 2022. 2 Nid oes dim yn yr erthygl hon sy’n gymwys i berson pan fydd y person hwnnw yn peidio â bod o oedran ysgol gorfodol. 3 Nid yw dyletswydd ym mharagraff (4) yn gymwys os yw’r awdurdod lleol priodol yn ystyried nad oes gan y plentyn alluedd i ddeall y mater o dan sylw. 4 Y dyletswyddau y cyfeirir atynt ym mharagraff (3) yw— a y ddyletswydd i roi hysbysiad CDU neu hysbysiad Dim CDU i blentyn yn erthygl 9; b y ddyletswydd i roi hysbysiad yn dilyn cais gan blentyn o dan erthygl 10; c y ddyletswydd i roi copi o’r cynllun datblygu unigol i blentyn o fewn 12 wythnos yn erthygl 11(1). 5 Pan fo paragraff (3) yn gymwys mewn perthynas â dyletswydd ym mharagraff (4) (a) neu (b), mae’r cyfeiriad cyntaf at blentyn yn erthygl 5 i’w ddarllen fel pe bai wedi ei hepgor. 6 Pan fo paragraff (3) yn gymwys mewn perthynas â dyletswydd ym mharagraff (4) (a) neu (b), mae’r cyfeiriad cyntaf at blentyn yn erthygl 6 i’w ddarllen fel pe bai wedi ei hepgor. Plant sy’n dod yn bersonau ifanc cyn bod y gyfraith newydd yn gymwys 18 1 Mae paragraff (2) yn gymwys i blentyn y mae mater yn mynd rhagddo mewn perthynas ag ef ar 1 Medi 2022. 2 Nid yw dyletswydd ym mharagraff (3) na’r pŵer ym mharagraff (4) yn gymwys pan fydd person yn peidio â bod o oedran ysgol gorfodol. 3 Y dyletswyddau y cyfeirir atynt ym mharagraff (2) yw— a y ddyletswydd i roi hysbysiad CDU neu hysbysiad Dim CDU i riant yn erthygl 9; b y ddyletswydd i roi hysbysiad yn dilyn cais gan riant o dan erthygl 10; c y ddyletswydd i roi copi o’r cynllun datblygu unigol i riant o fewn 12 wythnos yn erthygl 11(1). 4 Y pŵer y cyfeirir ato ym mharagraff (2) yw y pŵer i riant ofyn am hysbysiad CDU neu hysbysiad Dim CDU yn erthygl 10. 5 Pan fo paragraff (2) yn gymwys mewn perthynas â dyletswydd ym mharagraff (3) (a) neu (b), mae’r cyfeiriad cyntaf at riant plentyn yn erthygl 5 i’w ddarllen fel pe bai wedi ei hepgor. 6 Pan fo paragraff (2) yn gymwys mewn perthynas â dyletswydd ym mharagraff (3) (a) neu (b), mae’r cyfeiriad cyntaf at riant plentyn yn erthygl 6 i’w ddarllen fel pe bai wedi ei hepgor. Jeremy Miles Gweinidog y Gymraeg ac Addysg, un o Weinidogion Cymru 16 Awst 2022